Hpvirin Milgama
Dobry mam otazku.Mozem uzivat Hpvirin a zaroven aj Milgamu N?? Obe obsahuju vitaminy B tak neviem ci to nevadi.Dakujem
Dobrý deň,
ďakujeme za Vašu otázku.
Užívanie lieku a doplnku výživy s obsahom rovnakých vitamínov skupiny B Vám neodporúčam. Vzhľadom na to, že vitamíny skupiny B sa nachádzajú aj v bežnej strave, duplicitným príjmom v rôznych produktoch môžete prekročiť ich denné odporúčané dávky. Dlhodobý zvýšený príjem niektorých vitamínov skupiny B nad denné odporúčané dávky môže mať negatívny vplyv na zdravotný stav, preto musí byť schválený ošetrujúcim lekárom po zhodnotení Vášho zdravotného stavu a zvážení prínosu liečby a možných rizík z nej vyplývajúcich.
Prajem pekný zvyšok dňa.
S pozdravom
PharmDr. Veronika Kiabová